**NEKUSTAMO ĪPAŠUMU IEKŠĒJĀS KĀRTĪBAS NOTEIKUMI**

1. **MĒRĶIS**

Nodrošināt NĪ iekšējās kārtības noteikumu ievērošanu VNĪ īpašumā, valdījumā, pārvaldīšanā vai apsaimniekošanā un lietotāja lietošanā un/vai apsaimniekošanā esošos NĪ, to daļā vai telpās.

**2. DOKUMENTĀ LIETOTO TERMINU UN SAĪSINĀJUMU SKAIDROJUMS**

* 1. **24x7 atbalsts** – VNĪ diennakts atbalsta serviss, kuram jebkurā laikā var pieteikt jebkuru apsaimniekošanas problēmu un avārijas situāciju, kā arī saņemt nepieciešamās konsultācijas:
	+ zvanot pa bezmaksas informācijas tālruni 80002000;
	+ rakstot e-pastu uz atbalsts@vni.lv;
	1. **apmeklētājs** – jebkura persona, kas atrodas VNĪ īpašumā, valdījumā, pārvaldīšanā un/vai apsaimniekošanā esošā NĪ;
	2. **KVS** – kvalitātes vadības sistēma;
	3. **lietotājs** – jebkura persona, kas, pamatojoties uz lietošanas (nomas, apakšnomas, patapinājuma, pilnvarojuma, apsaimniekošanas un lietošanas, īres u. c.) līgumu, kas noslēgts ar VNĪ, lieto un/vai apsaimnieko VNĪ īpašumā, valdījumā, pārvaldīšanā vai apsaimniekošanā esošu NĪ, tā daļu vai telpas;
	4. **NĪ** – VNĪ īpašumā, valdījumā, pārvaldīšanā vai apsaimniekošanā un lietotāja lietošanā un/vai apsaimniekošanā esošais NĪ, tā daļa vai telpas;
	5. **noteikumi –** KVS N 13 “NĪ iekšējie kārtības noteikumi”;
	6. **pārvaldnieks –** ar VNĪ rīkojumu nozīmēta atbildīgā persona par NĪ;
	7. **VNĪ** – valsts akciju sabiedrība „Valsts nekustamie īpašumi”.
1. **ATBILDĪBA**

Dokumentā minētās struktūrvienības un darbinieki ir atbildīgi par efektīvu un kvalitatīvu darbību veikšanu.

**4. APRAKSTS**

**4.1. Vispārīgie noteikumi:**

* + 1. noteikumi attiecas uz apmeklētāju, lietotāju un tā darbiniekiem, kuri īslaicīgi vai ilgstoši atrodas NĪ;
		2. noteikumu ievērošana vērsta uz NĪ saglabāšanu, sabiedriskās kārtības un publiskās uzvedības normu nodrošināšanu NĪ;
		3. apmeklētajam, lietotājam un tā darbiniekiem ir pienākums ievērot Latvijas Republikas normatīvajos aktos un vietējās pašvaldības saistošajos noteikumos paredzētās vispārējās darba aizsardzības un ugunsdrošības normas, vispārējās morāles, ētikas un sabiedriskās kārtības normas, kā arī izturēties ar cieņu pret apkārtējiem;
		4. lietotājam ir pienākums iepazīstināt savus darbiniekus ar noteikumiem, kā arī nodrošināt, lai darbinieki un citas ar lietotāju saistītās personas (piemēram, apmeklētāji, piegādātāji, pakalpojumu sniedzēji) ievērotu noteikumus;
		5. lai nodrošinātu NĪ aizsardzību un prettiesisku nodarījumu novēršanu, NĪ teritorijā un iekštelpās var tikt veikta video novērošana un personas datu apstrāde. Fizisko personu datu apstrādes tiesiskais pamats ir “EIROPAS PARLAMENTA UN PADOMES REGULAS (ES) 2016/679 (2016. gada 27. aprīlis), kas spēkā stājās 2018. gada 25. maijā, 6. panta 1. punkta f) apakšpunkts (apstrāde ir vajadzīga pārziņa vai trešās personas leģitīmo interešu ievērošanai). Pārzinis: VNĪ. Ar papildu informāciju par pārziņa veikto personas datu apstrādi var iepazīties pārziņa mājaslapā [www.vni.lv](http://www.vni.lv) publicētajā Personas datu aizsardzības politikā.
	1. **Atrodoties NĪ teritorijā un iekštelpās aizliegts:**
		1. ienest ieročus[[1]](#footnote-1);
		2. ienest sprādzienbīstamas, uzliesmojošas vielas, izņemot gadījumus ja šīs vielas tiek izmantotas higiēnas vai pamatdarbības nodrošināšanai, nodrošinot šo vielu atbilstošu, drošu, kontrolētu uzglabāšanu;
		3. ienest stipri smakojošus un/vai smērējošus priekšmetus;
		4. atrasties smērējošā vai smakojošā apģērbā;
		5. bojāt NĪ un telpu inventāru, kā arī bojāt apstādījumus vai citus labiekārtojuma elementus un veikt patvaļīgu teritorijas labiekārtošanu;
		6. patvaļīgi noņemt ugunsdzēsības aprīkojumu, izvietotās brīdinājuma un aizlieguma zīmes un uzrakstus;
		7. bez iemesla aizskart ugunsdzēsības vai drošības trauksmes ierīces;
		8. izvietot plakātus vai citus paziņojumus NĪ koplietošanas telpās bez VNĪ rakstiskas atļaujas;
		9. trokšņot vai veikt citas darbības, kas traucē apmeklētājus, lietotājus un tā darbiniekus un citas personas;
		10. izmest atkritumus tam neparedzētās vietās;
		11. atrasties narkotisko, psihotropo, toksisko vai citu apreibinošu vielu iespaidā, kā arī lietot narkotiskās, psihotropās, toksiskās vai citas apreibinošas vielas;
		12. atrasties alkoholisko dzērienu iespaidā, kā arī lietot alkoholiskos dzērienus[[2]](#footnote-2);
		13. smēķēt, izņemot tam paredzētās vietās;
		14. ar savu rīcību provocēt konfliktus;
		15. izmantot evakuācijas izejas citiem nolūkiem, kā tas noteikts ugunsdrošības normatīvajos aktos, piemēram, aizkraut ar mēbelēm, iekārtām un priekšmetiem;
		16. veikt profesionālu fotografēšanu un/vai filmēšanu NĪ bez VNĪ rakstiskas atļaujas.
	2. **Sabiedriskā drošība:**
		1. par jebkuru gadījumu, kad pastāv briesmas dzīvībai, veselībai, drošībai, apkārtējai videi vai NĪ, nekavējoties paziņot atbildīgajiem dienestiem, papildus informējot 24x7 atbalstu vai pārvaldnieku;
		2. atrodoties NĪ, fiziskas personas pienākums, atskanot ugunsgrēka trauksmes signālam vai pamanot ugunsgrēku, ir nekavējoties evakuēties (izņemot gadījumu, ja nodarbinātajam noteikti pienākumi atbilstoši ugunsdrošības instrukcijai un tos attiecīgajā situācijā ir iespējams veikt);
		3. pārvaldnieks ir tiesīgs nekavējoties slēgt NĪ vai tā daļu, ja rodas apstākļi, kas var apdraudēt lietotāja, tā darbinieku un apmeklētāju drošību, atrodoties NĪ;
		4. lietotājam vai ar to saistītām personām, pakalpojumu sniedzējiem u. c., veicot jebkāda veida darbus NĪ, jāievēro šādi noteikumi:
			1. darbu veikšanas vieta jānorobežo vai jāizvieto atbilstošas drošības zīmes, kas brīdina par iespējamiem riskiem, un jāinformē pārvaldnieks, ja iespējams traumatisma risks citām personām;
			2. visām personām jālieto individuālie aizsardzības līdzekļi atbilstoši veicamā darba raksturam un pastāvošajiem darba vides riska faktoriem;
			3. veicot darbu, atļauts izmantot vienīgi drošu un pārbaudītu darba aprīkojumu (rokas instrumenti, kāpnes u. c.);
			4. darba zona jāuztur kārtīga, neveidojot atkritumu, materiālu uzkrājumus, tos laikus pārvietojot tiem paredzētajā vietā. Aizliegts izraisīt apkārtējās vides piesārņojumu;
			5. par visiem apstākļiem, kas var traucēt darbu izpildi un radīt risku, jāinformē pārvaldnieks vai apsardzes darbinieks;
			6. ugunsbīstamie darbi iepriekš jāsaskaņo ar pārvaldnieku. Bez rakstiska saskaņojuma saņemšanas darbus uzsākt aizliegts.
	3. **Atbildība par noteikumu prasību neievērošanu:**
		1. jebkurš lietotājs, tā darbinieki, apmeklētājs, atrodoties NĪ, apņemas ievērot noteikumus;
		2. jebkurš lietotājs, tā darbinieki, apmeklētājs, kurš atrodas NĪ, apzinās, ka noteikumu neievērošanas gadījumā tas var tikt izraidīts no NĪ un atkarībā no pārkāpuma smaguma pakāpes un sekām var tikt saukts pie atbildības saskaņā ar Latvijas Republikas normatīvajiem aktiem;
		3. VNĪ neuzņemas atbildību par zaudējumiem vai kaitējumu, kas jebkādu iemeslu dēļ nodarīts NĪ bez uzraudzības atstātām personīgajām mantām;
		4. VNĪ neatbild par personu drošību gadījumos, ja persona neievēro un pārkāpj noteikumus.
	4. Sūdzības un ierosinājumus kas attiecas uz NĪ apsaimniekošanu, iespējams iesniegt VNĪ Rīgas reģiona klientu apkalpošanas centrā Talejas ielā 1, Rīgā, LV-1026, vai sūtot elektroniski uz e-pastu atbalsts@vni.lv.

**5. UZGLABĀJAMIE PIERAKSTI**

|  |  |  |
| --- | --- | --- |
| **Nr. p. k.** | **Dokumenta veids** | **Dokumenta glabāšana** |
|  |  |  |

1. **PROCESA RAKSTUROTĀJI[[3]](#footnote-3)**

|  |  |  |  |  |  |
| --- | --- | --- | --- | --- | --- |
| **Nr. p. k.** | **Procesu kritēriji** | **Sasniedzamais rezultāts** | **Atbildīgais par mērīšanu** | **Izvērtēšanas biežums** | **Rezultāta ziņošana** |
|  |  |  |  |  |  |

**7. PROCESA RISKI[[4]](#footnote-4)**

|  |  |  |
| --- | --- | --- |
| **Nr. p. k.** | **Procesu risku saraksts \_\_\_\_\_ Nr.** | **Atbildīgais par procesa riskiem** |
|  |  |  |

**8. SAISTĪTIE DOKUMENTI**

|  |  |  |
| --- | --- | --- |
| **Nr. p. k.** | **Dokumenta izdošanas datums, veids, Nr.** | **Nosaukums** |
|  |  |  |

**9. IZMAIŅAS**

|  |  |  |
| --- | --- | --- |
| **Nr. p. k.** | **Izmaiņu būtība** | **Spēkā stāšanās datums** |
|  |  |  |
|  |  |  |

**10. DOKUMENTA SASKAŅOŠANA**

|  |  |
| --- | --- |
| **Atbildīgais par procesu:** | **amats** |
|  | NĪ portfeļa vadības pārvaldes direktors |
| **Saskaņotāji:** | izpilddirektors |
|  | NĪ apsaimniekošanas un tehniskās uzturēšanas pārvaldes direktors |
|  | Tiesiskā nodrošinājuma sektora vadītājs |
|  | Kvalitātes un risku vadības sektora kvalitātes vadības sistēmas speciālists |

Valdes priekšsēdētājs Renārs Griškevičs

Valdes loceklis Andris Vārna

Valdes locekle Jeļena Gavrilova

1. izņemot personai, kurai ir ieroča nēsāšanas atļauja; [↑](#footnote-ref-1)
2. izņemot Lietotājam, kura darbība ir licenzēta alkoholisko dzērienu tirdzniecība, un Lietotājs ir saņēmis visas nepieciešamās atļaujas, kas atļauj iegādāto alkoholu lietot Lietotāja nomātajās telpās. [↑](#footnote-ref-2)
3. Procesa raksturotāji tiek izstrādāti vadības procesiem, pamatdarbības procesiem, atbalsta procesiem. [↑](#footnote-ref-3)
4. Procesa riski tiek izstrādāti vadības procesiem, pamatdarbības procesiem, atbalsta procesiem. [↑](#footnote-ref-4)